पटना: चारा घोटाले के मामले में सुप्रीम कोर्ट से आज लालू प्रसाद यादव को झटका लगा है. कोर्ट ने लालू के खिलाफ आपराधिक साजिश का केस चलाने की इजाजत दे दी है. पिछले कुछ दिनों से लालू यादव के कथित घोटाले उजागर करने वाले सुशील मोदी ने एनडीटीवी से खास बातचीत की. उन्होंने कहा कि नीतीश कुमार दरअसल मुकदमों में फंसे 'कमजोर' लालू का साथ पसंद करेंगे. लालू कमजोर रहेंगे तो नीतीश के लिए सरकार चलाना आसान होगा. लालू के कमजोर होने पर सरकार में हस्तक्षेप कम हो जाएगा. लालू के बेटे घुटने टेककर नीतीश के सामने रहेंगे.